stanford-oval/wikipedia huggingface dataset:
ป้ายจราจรในประเทศไทย
แหล่งข้อมูลอื่น

คู่มือการติดตั้งป้ายจราจร (กรมทางหลวง : มีนาคม 2561)
คู่มือมาตรฐานป้ายจราจร เก็บถาวร 2019-04-08 ที่ เวย์แบ็กแมชชีน
คู่มือมาตรฐานการออกแบบและติดตั้งป้ายจราจร เก็บถาวร 2019-04-08 ที่ เวย์แบ็กแมชชีน
คู่มือเครื่องหมายควบคุมการจราจรในงานก่อสร้าง  งานบูรณะ และงานบำรุงรักษาทางหลางแผ่นดิน เก็บถาวร 2019-04-08 ที่ เวย์แบ็กแมชชีน
คู่มือการติดตั้งป้ายจราจรและงานก่อสร้าง งานบูรณะ และงานบำรุงรักษาทางหลวงพิเศษ เก็บถาวร 2019-04-08 ที่ เวย์แบ็กแมชชีน
คู่มือและมาตรฐานเครื่องหมายจราจร ฉบับสมบูรณ์ ของสำนักงานนโยบายและแผนการขนส่งและจราจร กระทรวงคมนาคม
คู่มือและมาตรฐาน
เล่มที่ 1 คู่มือและมาตรฐานป้ายจราจร เก็บถาวร 2019-04-04 ที่ เวย์แบ็กแมชชีน
เล่มที่ 2 คู่มือและมาตรฐานเครื่องหมายจราจรบนพื้นทาง
เก็บถาวร 2019-04-04 ที่ เวย์แบ็กแมชชีน
เล่มที่ 3 คู่มือและมาตรฐานสัญญาณไฟจราจรเก็บถาวร 2019-04-04 ที่ เวย์แบ็กแมชชีน
คู่มือการใช้เครื่องหมายจราจร
เล่มที่ 1 คู่มือโครงสร้างรองรับเครื่องหมายจราจร เก็บถาวร 2019-04-06 ที่ เวย์แบ็กแมชชีน
เล่มที่ 2 คู่มือการบำรุงรักษาเครื่องหมายจราจร เก็บถาวร 2019-04-06 ที่ เวย์แบ็กแมชชีน
เล่มที่ 3 คู่มือการใช้เครื่องหมายจราจรบริเวณทางแยก เก็บถาวร 2019-04-06 ที่ เวย์แบ็กแมชชีน
เล่มที่ 4 คู่มือการใช้เครื่องหมายจราจรบริเวณทางโค้ง เก็บถาวร 2019-04-06 ที่ เวย์แบ็กแมชชีน
เล่มที่ 5 คู่มือการใช้เครื่องหมายจราจรบริเวณพื้นที่ก่อสร้าง เก็บถาวร 2019-04-06 ที่ เวย์แบ็กแมชชีน
เล่มที่ 6 คู่มือการใช้เครื่องหมายจราจรบริเวณทางข้ามถนนย่านชุมชนเมือง เก็บถาวร 2019-04-06 ที่ เวย์แบ็กแมชชีน
เล่มที่ 7 คู่มือการใช้เครื่องหมายจราจรบริเวณโรงเรียนและสถานศึกษา เก็บถาวร 2019-04-06 ที่ เวย์แบ็กแมชชีน
เอกสารการเรียนรู้ด้วยตนเองเกี่ยวกับมาตรฐานความปลอดภัยด้านการจราจรและขนส่ง
เล่มเกริ่นนำ เอกสารการเรียนรู้ด้วยตนเองเกี่ยวกับคู่มือและมาตรฐานเครื่องหมายจราจร เก็บถาวร 2019-04-08 ที่ เวย์แบ็กแมชชีน
เล่มที่ 1 เอกสารการเรียนรู้ด้วยตนเองเกี่ยวกับโครงสร้างรองรับป้ายและสัญญาณไฟจราจร เก็บถาวร 2019-04-08 ที่ เวย์แบ็กแมชชีน
เล่มที่ 2 เอกสารการเรียนรู้ด้วยตนเองเกี่ยวกับการบำรุงรักษาเครื่องหมายจราจร เก็บถาวร 2019-04-08 ที่ เวย์แบ็กแมชชีน
เล่มที่ 3 เอกสารการเรียนรู้ด้วยตนเองเกี่ยวกับเครื่องหมายจราจรบริเวณทางแยก เก็บถาวร 2019-04-08 ที่ เวย์แบ็กแมชชีน
เล่มที่ 4 เอกสารการเรียนรู้ด้วยตนเองเกี่ยวกับเครื่องหมายจราจรบริเวณทางโค้ง เก็บถาวร 2019-04-08 ที่ เวย์แบ็กแมชชีน
เล่มที่ 5 เอกสารการเรียนรู้ด้วยตนเองเกี่ยวกับเครื่องหมายจราจรบริเวณพื้นที่ก่อสร้าง เก็บถาวร 2019-04-08 ที่ เวย์แบ็กแมชชีน
เล่มที่ 6 เอกสารการเรียนรู้ด้วยตนเองเกี่ยวกับเครื่องหมายจราจรบริเวณทางข้ามถนน ย่านชุมชนเมือง เก็บถาวร 2019-04-08 ที่ เวย์แบ็กแมชชีน
เล่มที่ 7 เอกสารการเรียนรู้ด้วยตนเองเกี่ยวกับเครื่องหมายจราจรบริเวณโรงเรียนและสถานศึกษา เก็บถาวร 2019-04-08 ที่ เวย์แบ็กแมชชีน
คู่มือเครื่องหมายควบคุมการจราจร กรมทางหลวง
คู่มือเครื่องหมายควบคุมการจราจร ภาค 1 ป้ายจราจร (Traffic Signs) ฉบับปี พ.ศ. 2531 (พฤษภาคม 2547) เก็บถาวร 2019-04-08 ที่ เวย์แบ็กแมชชีน
คู่มือเครื่องหมายควบคุมการจราจร ภาค 2 เครื่องหมายจราจร (Markings) ฉบับปี พ.ศ. 2533 เก็บถาวร 2019-04-08 ที่ เวย์แบ็กแมชชีน
คู่มือเครื่องหมายควบคุมการจราจร ภาค 3 เครื่องหมายควบคุมการจราจรในงานก่อสร้าง บูรณะ และบำรุงรักษาทางหลวง ฉบับปี พ.ศ. 2522 เก็บถาวร 2019-04-08 ที่ เวย์แบ็กแมชชีน
แนวทางการติดตั้งป้ายจราจรและเครื่องหมายจราจร บริเวณหน้าโรงเรียน จากเว็บไซต์สำนักงานทางหลวงที่ 5 (พิษณุโลก)
ดูเพิ่ม

เครื่องหมายจราจร
ทางหลวงในประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ป้ายจราจรในประเทศไทย
คู่มือการติดตั้งป้ายจราจร (กรมทางหลวง : มีนาคม 2561)
คู่มือมาตรฐานป้ายจราจร เก็บถาวร 2019-04-08 ที่ เวย์แบ็กแมชชีน
คู่มือมาตรฐานการออกแบบและติดตั้งป้ายจราจร เก็บถาวร 2019-04-08 ที่ เวย์แบ็กแมชชีน
คู่มือเครื่องหมายควบคุมการจราจรในงานก่อสร้าง  งานบูรณะ และงานบำรุงรักษาทางหลางแผ่นดิน เก็บถาวร 2019-04-08 ที่ เวย์แบ็กแมชชีน
คู่มือการติดตั้งป้ายจราจรและงานก่อสร้าง งานบูรณะ และงานบำรุงรักษาทางหลวงพิเศษ เก็บถาวร 2019-04-08 ที่ เวย์แบ็กแมชชีน
↑  ปรับจากกฎกระทรวงกำหนดการจัดทำ ปัก ติดตั้งป้ายจราจร เครื่องหมายจราจร หรือสัญญาณจราจร สำหรับการจราจรบนทางหลวง พ.ศ. 2563
↑  แบบแนะนำการติดตั้งป้ายจำกัดความเร็ว
ตัวอย่างป้ายบังคับ (ป้ายหยุด)
ตัวอย่างป้ายบังคับ (จำกัดความเร็วแบ่งตามประเภทของรถ)
ตัวอย่างป้ายเตือน (เขตชุมชน)
ตัวอย่างป้ายเตือน (เตือนเขตตรวจจับความเร็ว)
ตัวอย่างป้ายแนะนำสถานที่ท่องเที่ยว
ตัวอย่างป้ายแนะนำบอกระยะทางและหลักกิโลเมตรบนทางหลวง
8 คนพิพากษา

| 8 คนพิพากษา |
| --- | --- |
โปสเตอร์ภาพยนตร์ 8 คนพิพากษา
กำกับ: ฮง ซึง-วาน (Hong Seung-wan)
บทภาพยนตร์: ฮง ซึง-วาน (Hong Seung-wan)
อำนวยการสร้าง: คิม มู-รยอง (Kim Mu-ryeong)
นักแสดงนำ: มุน โซ-รี (Moon So-ri) พัก ฮย็อง-ชิก (Park Hyung-sik)
บริษัทผู้สร้าง: Banzakbanzak Film Production  
ผู้จัดจำหน่าย: CGV Arthouse
วันฉาย:   15 พฤษภาคม ค.ศ. 2019 (2019-05-15) 
ความยาว: 114 นาที
ประเทศ: เกาหลีใต้
ภาษา: เกาหลี
8 คนพิพากษา (ฮันกึล : 배심원들 , RR : Baesimwondeul ) เป็นภาพยนตร์อินดี้ สัญชาติเกาหลีใต้ แนวดราม่า กฎหมาย สืบสวนสอบสวน ผสมผสานกับคอมเมดี้บางๆ  โดยมีเค้าโครงเรื่องมาจากเรื่องจริง นำแสดงโดย นักแสดงชื่อดัง มุน โซ-รี (Moon So-ri) และ พัค ฮยอง-ชิก (Park Hyung-sik) เข้าฉายที่ประเทศเกาหลีใต้ในวันที่ 15 พฤษภาคม 2019  กระทรวงยุติธรรม แห่งสาธารณรัฐเกาหลีใต้ ได้คัดเลือกภาพยนตร์เรื่อง Juror 8 นี้ ใช้เป็นสื่อข้อมูล เพื่อประชาสัมพันธ์ และสนับสนุนให้ประชาชนมีส่วนร่วมกับการพิจารณคดีมากขึ้น
เรื่องย่อ

เรื่องราวเกิดขึ้นในการพิจารณาคดีโดยใช้คณะลูกขุนครั้งแรกของเกาหลีใต้ ในปี ค.ศ. 2008  ท่ามกลางความสนใจของสื่อมวลชนจำนวนมาก ประชาชนคนเดินดินธรรมดา 8 คน ผู้มีพื้นฐานชีวิต อาชีพ และอายุแตกต่างกัน ถูกสุ่มเลือกเข้ามาเป็นคณะลูกขุนร่วมกันตัดสินคดีอาญา ความวุ่นวายจึงเกิดขึ้น
นักแสดง > นักแสดงนำ

มุน โซ-รี (Moon So-ri) รับบทเป็น  คิม จุน-กยอม (Kim Joon-gyeom) หัวหน้าองค์คณะผู้พิพากษาในคดีนี้ เป็นผู้ควบคุมการพิจารณาให้เป็นระเบียบ และถูกต้องตามกฎหมาย
พัค ฮยอง-ชิก (Park Hyung-sik) รับบทเป็น  ควอน นัม-อู (Kwon Nam-woo)  ลูกขุนคนที่ 8 ชายหนุ่มผู้ใฝ่ฝันจะมีโปรดักส์ของตัวเอง อ่อนไหว ขี้สงสาร และไม่เคยยอมแพ้อะไรง่ายๆ
นักแสดง > นักแสดงสมทบ

แบค ซู-จัง (Baek Soo-jang) รับบทเป็น  ยุน กือ-ริม (Yoon Geu-rim) ลูกขุนคนที่ 1 นักเรียนกฎหมาย
คิม มี-กยอง (Kim Mi-kyung) รับบทเป็น  ยัง ชุน-อก (Yang Choon-ok) ลูกขุนคนที่ 2 คุณยายผู้เชื่อมั่นในประสบการณ์มากกว่าวุฒิการศึกษา
ยุน คยอง-โฮ (Yoon Gyung-ho) รับบทเป็น  โจ จิน-ชิก (Jo Jin-sik) ลูกขุนคนที่ 3 นักแสดงโนเนม ที่สนใจจะออกสื่อมากกว่าการพิจารณาคดี
ซอ จอง-ยอน (Seo Jeong-yeon) รับบทเป็น  พยอล ซัง-มี (Byeon Sang-mi) ลูกขุนคนที่ 4 แม่บ้านเต็มเวลา
โจ ฮัน-ชอล (Jo Han-chul) รับบทเป็น ชเว ยอง-แจ (Choi Yeong-jae) ลูกขุนคนที่ 5 คุณเลขาบริษัทยักษ์ใหญ่ งานยุ่งล้านแแปด
คิม ฮง-พา (Kim Hong-pa) รับบทเป็น จาง กี-แบค (Jang Gi-baek) ลูกขุนคนที่ 6 คุณลุงผู้มีอาชีพน่าสนใจ
โจ ซู-ฮยัง (Cho Soo-hyang)  รับบทเป็น  โอ ซู-จอง (Oh Soo-jeong) ลูกขุนคนที่ 7 หญิงสาวอายุน้อยที่สุดในบรรดาลูกขุน
ควอน แฮ-ฮโย (Kwon Hae-hyo) รับบทเป็น ผู้พิพากษาหัวหน้าศาล
แท อิน-โฮ (Tae In-ho) รับบทเป็น ผู้พิพากษา
อี แฮ-อุน (Lee Hae-woon) รับบทเป็น  ผู้พิพากษาสมทบ
ซอ ฮยอน-อู (Seo Hyun-woo) รับบทเป็น คัง ดู-ชิก (Kang Doo-sik)
อี ยง-อี (Lee Yong-yi) รับบทเป็น แม่ของคัง ดู-ชิก
ยุม ดง-ฮุน (Yum Dong-hun) รับบทเป็น ลุงของคัง ดู-ชิก
ชิม ดัล-กี (Shim Dal-gi) รับบทเป็น คัง โซ-รา (Kang So-ra)
คิม ฮัก-ซัน (Kim Hak-sun) รับบทเป็น แพทย์นิติเวช
โก ซอ-ฮี (Go Seo-hee) รับบทเป็น พนักงานศูนย์ชุมชน
โปรดักชั่น

ภาพยนตร์เรื่องนี้เริ่มอ่านบทครั้งแรกในวันที่ 29 มิถุนายน 2018  เริ่มถ่ายทำในวันที่ 7 กรกฎาคม 2018 และถ่ายทำเสร็จสิ้นในวันที่ 22 กันยายน 2018
ภาพยนตร์เรื่องนี้เป็นภาพยนตร์เต็มรูปแบบเรื่องแรกของ พัค ฮยองชิก และเป็นผลงานส่งท้ายก่อนเข้ารับการเกณฑ์ทหารในเดือน มิถุนายน 2019
Juror 8 เป็นภาพยนตร์เรื่องแรกของผู้กำกับ ฮง ซึงวาน เช่นเดียวกัน
รางวัลที่ได้รับ และเสนอชื่อเข้าชิง

| ปี | รางวัล | ประเภทรางวัล | ผู้ได้รับรางวัล / เสนอชื่อเข้าชิง | ผลรางวัล | อ้างอิง |
| --- | --- | --- | --- | --- | --- |
| 2019 | 39th Korean Association Of Film Critics Awards | นักแสดงดาวรุ่งชายยอดเยี่ยม Best New Actor | พัค ฮยอง-ชิก Park Hyung-sik | ชนะ |  |
| 2019 | 40th Blue Dragon Film Awards | นักแสดงดาวรุ่งชายยอดเยี่ยม Best New Actor | พัค ฮยอง-ชิก Park Hyung-sik | เสนอชื่อเข้าชิง |  |
| 2019 | 40th Blue Dragon Film Awards | ดาราชายยอดนิยม Popular Star Award | พัค ฮยอง-ชิก Park Hyung-sik | ชนะ |  |
| 2019 | Istanbul International Crime And Punishment Film Festival 2019 | ภาพยนตร์ขวัญใจผู้ชม Habertürk Audience Award | Juror 8 | ชนะ |  |
| 2020 | 56th Baeksang Arts Awards | นักแสดงดาวรุ่งชายยอดเยี่ยม (ภาพยนตร์) Best New Actor (Film) | พัค ฮยอง-ชิก Park Hyung-sik | เสนอชื่อเข้าชิง |  |
ประเทศลาว
ศัพทมูลวิทยา

คำว่า (Laos) ในภาษาอังกฤษ ได้รับการบัญญัติโดยฝรั่งเศสซึ่งรวมราชอาณาจักรลาวทั้งสามในอินโดจีนของฝรั่งเศสใน ค.ศ. 1893 และตั้งชื่อประเทศเป็นรูปพหุพจน์ตามกลุ่มชาติพันธุ์ที่มีมากที่สุดคือชาวลาว ในภาษาอังกฤษ อักษร 's' เป็นอักษรที่ต้องออกเสียงและไม่ใช่อักษรเงียบ ในภาษาลาว ชื่อประเทศคือเมืองลาว (ເມືອງລາວ) หรือ ปะเทดลาว (ປະເທດລາວ) ทั้งสองคำหมายถึง 'ประเทศลาว'
ประวัติศาสตร์

บทความหลัก: ประวัติศาสตร์ลาว
ประวัติศาสตร์ > ยุคก่อนประวัติศาสตร์และประวัติศาสตร์ช่วงต้น

มีการค้นพบกะโหลกศีรษะมนุษย์ยุคโบราณในปี 2009 ที่ถ้ำผาลิงในเทือกเขาอันนัมทางตอนเหนือของลาว โดยกะโหลกศีรษะนี้มีอายุราว 46,000 ปี จึงกลายเป็นซากดึกดำบรรพ์มนุษย์สมัยใหม่ที่เก่าแก่ที่สุดในภูมิภาคเอเชียตะวันออกเฉียงใต้ มีการค้นพบโบราณวัตถุจากหินที่สันนิษฐานว่าร่วมสมัยเดียวกับช่วงปลายสมัยไพลสโตซีนทางตอนเหนือของลาว หลักฐานทางโบราณคดีชี้ให้เห็นถึงสภาพสังคมเกษตรกรรมที่พัฒนาขึ้นในช่วงสหัสวรรษที่ 4 ก่อนคริสตกาล หลุมศพและสุสานประเภทอื่น ๆ บ่งบอกถึงสภาพสังคมอันซับซ้อน มีการค้นพบเครื่องสัมฤทธิ์ในช่วง 1500 ปีก่อนคริสตกาล และเครื่องมือเหล็กในช่วง 700 ปีก่อนคริสตกาล ในสมัยก่อนประวัติศาสตร์ของลาวได้มีการติดต่อกับอารยธรรมอื่น ๆ เช่น อารยธรรมจีนและอินเดีย เป็นต้น ตามหลักฐานทางภาษาและประวัติศาสตร์อื่น ๆ กลุ่มชนเผ่าที่พูดภาษาไทได้อพยพจากกว่างซีไปยังดินแดนทางตะวันตกเฉียงใต้หรือดินแดนสมัยใหม่ของลาวและไทยในช่วงระหว่างคริสต์ศตวรรษที่ 8 และ 10
ประวัติศาสตร์ > ยุคล้านช้าง

บทความหลัก: อาณาจักรล้านช้าง
ประเทศลาวมีประวัติศาสตร์ความเป็นมาอันยาวนานจนถึงสมัยอาณาจักรล้านช้าง ซึ่งสถาปนาขึ้นในช่วงคริสต์ศวรรษ 14 โดยเจ้าชายฟ้างุ้ม ซึ่งพระองค์ถูกเนรเทศออกจากจักรวรรดิเขมร เจ้าชายฟ้างุ่มพร้อมทหารเขมร 10,000 นาย พิชิตดินแดนของลาวหลายแห่งในแถบลุ่มแม่น้ำโขง จนในที่สุดก็สามารถยึดครองเวียงจันทน์ได้ พระเจ้าฟ้างุ้มสืบสายมาจากกษัตริย์ลาวที่สืบสายอันยาวนานจากขุนบรม พระองค์ทำให้พระพุทธศาสนาเถรวาทเป็นศาสนาประจำอาณาจักร และเป็นรัชสมัยของพระองค์เป็นยุคที่ล้านช้างเจริญรุ่งเรือง ในเวลาต่อมา เสนาอำมาตย์ใหญ่ไม่สามารถทานทนต่อการประพฤติตนของพระองค์ จึงเป็นเหตุให้พระองค์ถูกขับออกจากเวียงจันทน์ และเสด็จลี้ภัยไปอยู่บริเวณจังหวัดน่านของไทยในปัจจุบันในปี 1373 ซึ่งเมื่อพระองค์เสด็จสวรรคต พระราชบุตรองค์โตของพระองค์ ท้าวอุ่นเฮือน เสด็จขึ้นครองราชย์ภายใต้พระนาม "พระเจ้าสามแสนไท" และครองราชย์ยาวนานถึง 43 ปี อาณาจักรล้านช้างกลายเป็นศูนย์กลางทางการค้าที่สำคัญในรัชสมัยของพระเจ้าสามแสนไท แต่ภายหลังจากพระองค์เสด็จสวรรคตในปี 1421 ล้านช้างก็เริ่มเสื่อมอำนาจลงและเกิดความวุ่นวายยาวนานเป็นศตวรรษ
ในปี 1520 พระยาโพธิสาลราชขึ้นครองราชย์และทรงย้ายราชธานีจากเชียงทองมายังเวียงจันทน์เพื่อหลีกเลี่ยงการรุกรานของพม่า ต่อมาสมเด็จพระไชยเชษฐาธิราชขึ้นครองราชย์ในปี 1548 ภายหลังจากการสวรรคตของพระราชบิดาของพระองค์ โดยพระองค์โปรดเกล้าฯ ให้สร้างธาตุหลวง ซึ่งต่อมาจะกลายเป็นหนึ่งในสัญลักษณ์ประจำชาติลาว พระไชยเชษฐาธิราชเสด็จสวรรคตระหว่างที่พระองค์ทรงเดินทัพไปปราบกบฏในกัมพูชา และล้านช้างก็เกิดการโกลาหลไม่มั่นคงกว่าเจ็ดสิบปี ซึ่งเกี่ยวข้องกับการรุกรานของพม่าและสงครามกลางเมือง
ในปี 1637 เมื่อพระเจ้าสุริยวงศาธรรมิกราชขึ้นครองราชย์ อาณาจักรล้านช้างได้ขยายอาณาเขตได้อย่างกว้างขวาง ทำให้รัชสมัยของพระองค์จึงถูกมองว่าเป็นยุคทองของประเทศลาว อย่างไรก็ตาม พระองค์เสด็จสวรรคตโดยไม่มีรัชทายาทสืบราชสมบัติ จึงทำให้อาณาจักรถูกแบ่งออกเป็นสามส่วนในช่วงระหว่างปี 1763 จนถึง 1769 เมื่อกองทัพพม่าได้เข้ารุกรานทางตอนเหนือของลาวและหลวงพระบาง ในขณะที่จำปาศักดิ์ตกเป็นประเทศราชภายใต้การปกครองของสยาม
เจ้าอนุวงศ์ได้รับการโปรดเกล้าฯ ให้เป็นพระมหากษัตริย์แห่งเวียงจันทน์โดยสยาม พระองค์ทรงสนับสนุนการฟื้นฟูศิลปกรรมและวรรณคดีลาว และได้ฟื้นฟูความสัมพันธ์อันดีกับหลวงพระบาง อย่างไรก็ตาม เนื่องด้วยแรงผลักดันของเวียดนาม จึงทำให้พระองค์กระทำการกบฏต่อสยามในปี 1826 แต่กบฏครั้งนี้ไม่ประสบความสำเร็จ และเวียงจันทน์ถูกทำลายอย่างย่อยยับ เจ้าอนุวงศ์ถูกคุมตัวมายังกรุงเทพในฐานะนักโทษ จนในที่สุดพระองค์ก็สิ้นพระชนม์ที่นั่น
การทัพทางทหารของสยามในลาวเมื่อปี 1876 ได้รับการอธิบายโดยชาวอังกฤษที่อาศัยอยู่ในสยามว่า "เป็นการกวาดต้อนทาสขนานใหญ่"
ประวัติศาสตร์ > พรรคประชาชนสมัยอาณานิคม การประกาศเอกราช และสงครามกลางเมือง

ในปี ค.ศ. 1893 สยามได้เกิดข้อขัดแย้งกับฝรั่งเศสในเรื่องอำนาจเหนือดินแดนฝั่งซ้ายของแม่น้ำโขงจนเกิดวิกฤตการณ์ ร.ศ. 112 จากการใช้เล่ห์เหลี่ยมของโอกุสต์ ปาวีกงสุลฝรั่งเศส โดยการใช้เรือรบมาปิดอ่าวไทยเพื่อบังคับให้ยกดินแดนฝั่งซ้ายแม่น้ำโขง รวมทั้งดินแดนอื่น ๆ  ดินแดนลาวเกือบทั้งหมดก็เปลี่ยนไปตกอยู่ภายใต้อิทธิพลของประเทศฝรั่งเศสในปีนั้นและถูกรวมเป็นส่วนหนึ่งของอินโดจีนฝรั่งเศส ต่อมาภายหลังดินแดนลาวส่วนอื่นที่อยู่ฝั่งขวาของแม่น้ำโขงก็ตกเป็นของฝรั่งเศสอีกในปี ค.ศ. 1907
ประวัติศาสตร์ > พรรคประชาชนสมัยอาณานิคม การประกาศเอกราช และสงครามกลางเมือง > ราชอาณาจักรลาว

บทความหลัก: ราชอาณาจักรลาว
ในช่วงสงครามโลกครั้งที่ 2 กองทัพญี่ปุ่นได้รุกเข้ามาในลาวและดินแดนอินโดจีนฝรั่งเศสอื่น ๆ  เมื่อญี่ปุ่นใกล้แพ้สงคราม  ขบวนการลาวอิสระซึ่งเคลื่อนไหวทางการเมืองเพื่อกู้เอกราชลาวในเวลานั้นประกาศเอกราชให้ประเทศลาวเป็นประเทศ ราชอาณาจักรลาว หลังญี่ปุ่นแพ้สงคราม ฝรั่งเศสก็กลับเข้ามามีอำนาจในอินโดจีนอีกครั้งหนึ่ง  แต่เนื่องจากการที่ เวียดมินห์ปลดปล่อยเวียดนามได้ จึงเป็นการสั่นคลอนอำนาจฝรั่งเศสจนยอมให้ลาวประกาศเอกราชบางส่วนในปี ค.ศ. 1949 และได้เอกราชสมบูรณ์ในปี ค.ศ. 1953 ภายหลังฝรั่งเศสรบแพ้เวียดนามที่เดียนเบียนฟู  ผู้ที่มีบทบาทในการประกาศเอกราชคือ เจ้าสุวรรณภูมา เจ้าเพชรราช และ เจ้าสุภานุวงศ์ โดยมี เจ้ามหาชีวิตศรีสว่างวงศ์ ดำรงตำแหน่งเป็นเจ้ามหาชีวิต (พระมหากษัตริย์) จากอาณาจักรล้านช้างหลวงพระบางเดิม และได้รวมทั้ง 3 อาณาจักรคือ ล้านช้างหลวงพระบาง ล้านช้างเวียงจันทน์ และ ล้านช้างจำปาศักดิ์ เข้าด้วยกันเป็นราชอาณาจักรลาว
ค.ศ. 1959 เจ้ามหาชีวิตศรีสว่างวงศ์เสด็จสวรรคต เจ้าสว่างวัฒนาจึงขึ้นครองราชย์เป็นเจ้ามหาชีวิตแทน เหตุการณ์ในลาวยุ่งยากมาก เจ้าสุภานุวงศ์ 1 ในคณะลาวอิสระประกาศตนว่าเป็นพวกฝ่ายซ้ายนิยมคอมมิวนิสต์ และเป็นหัวหน้าขบวนการประเทศลาว ได้ออกไปเคลื่อนไหวทางการเมืองในป่า เนื่องจากถูกฝ่ายขวาในลาวคุกคามอย่างหนัก  ถึงปี ค.ศ. 1961 ร้อยเอกกองแลทำการรัฐประหารรัฐบาลเจ้าสุวรรณภูมา แต่ถูกกองทัพฝ่ายขวาและฝ่ายซ้ายรุมจนพ่ายแพ้ กองแลต้องลี้ภัยไปสหรัฐจนถึงปัจจุบัน
เหตุการณ์ทางการเมืองในระยะเวลาไม่นานหลังจากนั้นบังคับให้ลาวต้องกลายเป็นสมรภูมิลับของสงครามเวียดนาม และเป็นปัจจัยก่อให้เกิดการรัฐประหารและสงครามกลางเมืองที่ยืดเยื้อ ภายใต้การแทรกแซงของชาติต่าง ๆ ทั้งฝ่ายคอมมิวนิสต์และฝ่ายโลกเสรี  จนกระทั่งในปี ค.ศ. 1975 พรรคประชาชนปฏิวัติลาว ซึ่งได้รับการสนับสนุนจากสหภาพโซเวียตและเวียดนามเหนือ โดยการนำของเจ้าสุภานุวงศ์ ก็ยึดอำนาจรัฐจากรัฐบาลประชาธิปไตยโดยมีพระมหากษัตริย์เป็นประมุขของ เจ้าสุวรรณภูมา พระเชษฐา ซึ่งได้รับการสนับสนุนจากรัฐบาลฝรั่งเศสและสหรัฐอเมริกาสำเร็จ และได้เรียกร้องให้เจ้ามหาชีวิตศรีสว่างวัฒนาทรงยินยอมสละราชสมบัติ เจ้ามหาชีวิตศรีสว่างวัฒนาจึงทรงยินยอมสละราชสมบัติ คณะปฏิวัติลาวจึงประกาศสถาปนาประเทศลาวเป็น "สาธารณรัฐประชาธิปไตยประชาชนลาว" อย่างเป็นทางการในวันที่ 2 ธันวาคม ค.ศ. 1975 โดยยังคงแต่ตั้งให้อดีตเจ้ามหาชีวิตเป็นที่ปรึกษาของรัฐบาลระบอบใหม่
ประวัติศาสตร์ > สมัยสาธารณรัฐประชาธิปไตยประชาชนลาว

ในวันที่ 1 ธันวาคม ค.ศ. 1975 กองประชุมผู้แทนทั่วประเทศที่นครหลวงเวียงจันทน์ มีผู้แทนเข้าร่วม 264 คน พิจารณารับรองประกาศยุบรัฐบาลชั่วคราวแห่งชาติ และพิจารณาเรื่องต่าง ๆ กองประชุมมีมติเอาธงดวงเดือนของขบวนการลาวอิสระเป็นธงชาติลาว เปลี่ยนเนื้อร้องเพลงชาติใหม่ ยกเลิกระบอบราชาธิปไตยและสถาปนาเป็น สาธารณรัฐประชาธิปไตยประชาชนลาว ยกเลิกบรรดาศักดิ์และฐานันดรศักดิ์ของเหล่าเชื้อพระวงศ์ เลิกการใช้คำราชาศัพท์ที่แย่งแยกชนชั้น แต่งตั้งเจ้าสุภานุวงศ์เป็นประธานาธิบดี, ท่านไกสอน พมวิหาน เป็นนายกรัฐมนตรี, เจ้าศรีสว่างวัฒนา เป็นที่ปรึกษาสูงสุดของประธานาธิบดี, เจ้าสุวรรณภูมา เป็นที่ปรึกษาสูงสุดของรัฐบาล และมีมติอื่น ๆ ในวันที่ 2 ธันวาคม ค.ศ. 1975 และปิดกองประชุมด้วยผลสำเร็จ แต่ภายหลังพรรคประชาชนปฏิวัติลาวก็ได้กุมตัวอดีตเจ้ามหาชีวิต,พระมเหสีและอดีตพระบรมวงศานุวงศ์ราชวงศ์ล้านช้าง ไปคุมขังในค่ายกักกัน เนื่องจากความขัดแย้งทางการเมือง และต่อมาทุกพระองค์ต่างสิ้นพระชนม์ด้วยโรคมาลาเรีย และยังมีการจับกุมนักการเมือง ข้าราชการในระบอบเก่า รวมทั้งประชาชนลาวจำนวนมากเข้าค่ายกักกัน ส่วนใหญ่เสียชีวิตด้วยโรคขาดสารอาหารและถูกยิงทิ้ง ระหว่างสงครามกลางเมืองมีผู้เสียชีวิตระหว่าง 20,000 ถึง 62,000 คน ฝ่ายนิยมเจ้าที่ยังจงรักภักดีต่อพระมหากษัตริย์ต่างลี้ภัยออกนอกประเทศไปตั้งรัฐบาลราชอาณาจักรลาวพลัดถิ่นในสหรัฐ เพื่อหวังฟื้นฟูระบอบกษัตริย์อีกครั้ง แต่ไม่มีประเทศใดรับรอง
ประเทศลาวลงนามความตกลงยกสิทธิประจำกองทัพและแต่งตั้งที่ปรึกษาเพื่อสนับสนุนในการบริหารประเทศแก่เวียดนาม ความสัมพันธ์อันใกล้ชิดนี้มีการลงนามเป็นสนธิสัญญาอย่างเป็นทางการใน ค.ศ. 1977 ซึ่งเวียดนามไม่เพียงแต่ชี้นำนโยบายต่างประเทศของลาวเท่านั้น แต่ยังให้เวียดนามเข้ามาข้องแวะในชีวิตการเมืองและเศรษฐกิจทุกส่วนของลาว ใน ค.ศ. 1979 เวียดนามขอให้ทางการลาวยุติความสัมพันธ์กับสาธารณรัฐประชาชนจีน ทำให้ถูกโดดเดี่ยวทางการค้าทั้งจากจีน สหรัฐและประเทศอื่น ในปีนั้น เวียดนามมีทหารประจำการในลาว 50,000 นาย และมีข้าราชการพลเรือนเวียดนาม 6,000 คน
ความขัดแย้งระหว่างกบฏม้งและสาธารณรัฐประชาธิปไตยประชาชนลาว ดำเนินไปในพื้นที่สำคัญของลาว รวมทั้งเขตทหารปิด Saysaboune, เขตทหารปิด Xaisamboune และแขวงเชียงขวาง ระหว่าง ค.ศ. 1975 ถึง 1996 สหรัฐย้ายถิ่นผู้ลี้ภัยชาวลาวประมาณ 250,000 คน และม้ง 130,000 คนในประเทศไทย
ภูมิศาสตร์

บทความหลัก: ภูมิศาสตร์ลาว
ภูมิศาสตร์ > ที่ตั้งและอาณาเขต

ประเทศลาวเป็นประเทศในภูมิภาคเอเชียตะวันออกเฉียงใต้ ซึ่งตั้งอยู่บนใจกลางของคาบสมุทรอินโดจีน ระหว่างละติจูดที่ 14 - 23 องศาเหนือ ลองจิจูดที่ 100 - 108 องศาตะวันออก มีพื้นที่โดยรวมประมาณ 236,800 ตารางกิโลเมตร แบ่งเป็นภาคพื้นดิน 230,800 ตารางกิโลเมตร ภาคพื้นน้ำ 6,000 ตารางกิโลเมตร โดยลาวเป็นประเทศที่ไม่มีทางออกสู่ทะเล เนื่องด้วยตลอดแนวชายแดนของประเทศลาว ซึ่งมีความยาวรวม 5,083 กิโลเมตร ล้อมรอบด้วยชายแดนของประเทศเพื่อนบ้าน 5 ประเทศ เรียงตามเข็มนาฬิกา ดังนี้
ทิศเหนือ ติดกับประเทศจีน (423 กิโลเมตร)
ทิศตะวันออก ติดกับประเทศเวียดนาม (2,130 กิโลเมตร)
ทิศใต้ ติดกับประเทศไทย (1,754 กิโลเมตร) และประเทศกัมพูชา (541 กิโลเมตร)
ทิศตะวันตก ติดกับประเทศไทย (1,754 กิโลเมตร) และประเทศพม่า (235 กิโลเมตร)
ความยาวพื้นที่ประเทศลาวตั้งแต่เหนือจรดใต้ยาวประมาณ 1,700 กิโลเมตร ส่วนที่กว้างที่สุดกว้าง 500 กิโลเมตร และที่แคบที่สุด 140 กิโลเมตร เนื้อที่ทั้งหมด 236,800 ตารางกิโลเมตร
ภูมิศาสตร์ > ลักษณะภูมิประเทศ

ภูมิประเทศของลาวอาจแบ่งได้เป็น 3 เขต คือ
เขตภูเขาสูง เป็นพื้นที่ที่สูงกว่าระดับน้ำทะเลโดยเฉลี่ย 1,500 เมตรขึ้นไป พื้นที่นี้อยู่ในเขตภาคเหนือของประเทศ
เขตที่ราบสูง คือพื้นที่ซึ่งสูงกว่าระดับน้ำทะเลเฉลี่ย 1,000 เมตร  ปรากฏตั้งแต่ทางทิศตะวันออกเฉียงใต้ของที่ราบสูงเมืองพวนไปจนถึงชายแดนกัมพูชา เขตที่ราบสูงนี้มีที่ราบสูงขนาดใหญ่อยู่ 3 แห่ง ได้แก่ ที่ราบสูงเมืองพวน (แขวงเชียงขวาง), ที่ราบสูงนากาย (แขวงคำม่วน) และที่ราบสูงบริเวณ (ภาคใต้)
เขตที่ราบลุ่ม  เป็นเขตที่ราบตามแนวฝั่งแม่น้ำโขงและแม่น้ำต่าง ๆ เป็นพื้นที่ที่มีความอุดมสมบูรณ์มากที่สุดในเขตพื้นที่ทั้ง 3 เขต นับเป็นพื้นที่อู่ข้าวอู่น้ำที่สำคัญของประเทศ  แนวที่ราบลุ่มเหล่านี้เริ่มปรากฏตั้งแต่บริเวณตอนใต้ของแม่น้ำงึม เรียกว่า ที่ราบลุ่มเวียงจันทน์ ผ่านที่ราบลุ่มสุวรรณเขต ซึ่งอยู่ตอนใต้เซบั้งไฟและเซบั้งเหียง และที่ราบจำปาศักดิ์ทางภาคใต้ของลาว ซึ่งปรากฏตามแนวแม่น้ำโขงเรื่อยไปจนจดชายแดนประเทศกัมพูชา
ทั้งนี้ เมื่อนำเอาพื้นที่ของเขตภูเขาสูงและเขตที่ราบสูงมารวมกันแล้ว จะมากถึง 3 ใน 4 ของพื้นที่ประเทศลาวทั้งหมด โดยจุดที่สูงที่สุดของประเทศลาวอยู่ที่ภูเบี้ย ในแขวงเชียงขวาง วัดความสูงได้  2,817 เมตร (9,242 ฟุต)
ประเทศลาวมีแม่น้ำสายสำคัญอยู่หลายสาย โดยแม่น้ำซึ่งเป็นสายหัวใจหลักของประเทศ คือ แม่น้ำโขง ซึ่งไหลผ่านประเทศลาวเป็นระยะทาง 1,835 กิโลเมตร แม่น้ำสายนี้เป็นแม่น้ำสำคัญทั้งในด้านเกษตรกรรม การประมง การผลิตพลังงานไฟฟ้า การคมนาคมจากลาวเหนือไปจนถึงลาวใต้ และการใช้เป็นพรมแดนธรรมชาติระหว่างประเทศลาวกับประเทศเพื่อนบ้าน นอกจากนี้ แม่น้ำสายสำคัญของลาวแห่งอื่น ๆ ยังได้แก่
แม่น้ำอู (พงสาลี-หลวงพระบาง) ยาว 448 กิโลเมตร
แม่น้ำงึม (เชียงขวาง-เวียงจันทน์) ยาว 353 กิโลเมตร
แม่น้ำเซบั้งเหียง (สุวรรณเขต) ยาว 338 กิโลเมตร
แม่น้ำทา (หลวงน้ำทา-บ่อแก้ว) ยาว 523กิโลเมตร
แม่น้ำเซกอง (สาละวัน-เซกอง-อัตตะปือ) ยาว 320 กิโลเมตร
แม่น้ำเซบั้งไฟ (คำม่วน-สุวรรณเขต) ยาว 239 กิโลเมตร
แม่น้ำแบ่ง (อุดมไซ) ยาว 215 กิโลเมตร
แม่น้ำเซโดน (สาละวัน-จำปาศักดิ์) ยาว 192 กิโลเมตร
แม่น้ำเซละนอง (สุวรรณเขต) ยาว 115 กิโลเมตร
แม่น้ำกะดิ่ง (บอลิคำไซ) ยาว 103 กิโลเมตร
แม่น้ำคาน (หัวพัน-หลวงพระบาง) ยาว 90 กิโลเมตร
ภูมิศาสตร์ > ลักษณะภูมิอากาศ

ประเทศลาวอยู่ในภูมิอากาศเขตร้อน มีลมมรสุมแต่ไม่มีลมพายุ สำหรับเขตภูเขาภาคเหนือและเขตเทือกเขา อากาศมีลักษณะกึ่งร้อนกึ่งหนาว อุณหภูมิสะสมเฉลี่ยประจำปีสูงถึง 15-30 องศาเซลเซียส และความแตกต่างของอุณหภูมิระหว่างกลางวันกับกลางคืนมีประมาณ 10 องศาเซลเซียส จำนวนชั่วโมงที่มีแสงแดดต่อปีประมาณ 2,300-2,400 ชั่วโมง (ประมาณ 6.3-6.5 ชั่วโมงต่อวัน) ความชื้นสัมพัทธ์ของอากาศมีประมาณร้อยละ 70-85 ปริมาณน้ำฝนในฤดูฝน (ตั้งแต่เดือนพฤษภาคมถึงตุลาคม) มีร้อยละ 75 - 90 ส่วนในฤดูแล้ง (ตั้งแต่เดือนพฤศจิกายน ถึงเมษายน) ปริมาณน้ำฝนมีเพียงร้อยละ 10-25 และปริมาณน้ำฝนเฉลี่ยต่อปีของแต่เขตก็แตกต่างกันอย่างมากมาย เช่น เขตเทือกเขาบริเวณทางใต้ได้รับน้ำฝนเฉลี่ยปีละ 300 เซนติเมตร ขณะที่บริเวณแขวงเชียงขวาง แขวงหลวงพระบาง แขวงไชยบุรี ได้รับเพียงแค่ 100-150 เซนติเมตร ส่วนแขวงเวียงจันทน์และแขวงสุวรรณเขตในช่วง 150-200 เซนติเมตร เช่นเดียวกับแขวงพงสาลี แขวงหลวงน้ำทา และแขวงบ่อแก้ว
การเมืองการปกครอง

สาธารณรัฐประชาธิปไตยประชาชนลาวมีระบบการปกครองแบบสังคมนิยมคอมมิวนิสต์ (ทางการลาวใช้คำว่า ระบอบประชาธิปไตยประชาชน) โดยมีพรรคประชาชนปฏิวัติลาวเป็นองค์กรชี้นำประเทศ ซึ่งพรรคนี้เริ่มมีอำนาจสูงสุดตั้งแต่ลาวเริ่มปกครองในระบอบสังคมนิยมเมื่อวันที่ 2 ธันวาคม ค.ศ. 1975 ประธานประเทศ (ประธานาธิบดี) ของสาธารณรัฐประชาธิปไตยประชาชนลาวคนปัจจุบัน ซึ่งมีวาระการดำรงตำแหน่ง 5 ปี คือ ดร.ทองลุน สีสุลิด (ดำรงตำแหน่งเลขาธิการใหญ่คณะบริหารงานศูนย์กลางพรรคประชาชนปฏิวัติลาวอีกตำแหน่งหนึ่ง) ส่วนนายกรัฐมนตรีคนปัจจุบันคือนาย สอนไซ สีพันดอน
การเมืองการปกครอง > บริหาร

สาธารณรัฐประชาธิปไตยประชาชนลาว มีนายกรัฐมนตรีเป็นหัวหน้าฝ่ายบริหาร ซึ่งนายกรัฐมนตรีมาจากการแต่งตั้งของประธานประเทศโดยผ่านการอนุมัติจากสภาแห่งชาติ
การเมืองการปกครอง > นิติบัญญัติ

บทความหลัก: สภาแห่งชาติลาว และ พรรคประชาชนปฏิวัติลาว
สภาแห่งชาติลาว เป็นองค์กรนิติบัญญัติสูงสุดของลาว มีอำนาจในการเห็นชอบตำแหน่งสำคัญต่าง ๆ อาทิ ประธานประเทศ นายกรัฐมนตรี และคณะรัฐมนตรี และยังถือเป็นองค์กรตัวแทนของประชาชน เป็นองค์การตัวแทนแห่งสิทธิ อำนาจ และ ผลประโยชน์ของประชาชน เป็นองค์การอำนาจแห่งรัฐ และเป็นองค์การนิติบัญญัติที่มี สิทธิพิจารณาข้อตัดสินใจหรือปัญหาสำคัญของชาติ รวมทั้ง ติดตามตรวจสอบการดำเนินงานของคณะรัฐบาล ศาลประชาชน และ องค์การอัยการประชาชน
การเมืองการปกครอง > ตุลาการ

ศาลประชาชนของลาวเป็นองค์กรตุลาการ ที่ได้รับการแต่งตั้งและเห็นชอบจากสภาแห่งชาติลาว
การเมืองการปกครอง > สถาบันการเมืองที่สำคัญ

แนวลาวสร้างชาติ
องค์กรจัดตั้ง เช่น สหพันธ์วัยหนุ่มลาว (สหพันธ์เยาวชน) สหพันธ์แม่หญิงลาว (สมาคมสตรี) กรรมบาลลาว (สหพันธ์กรรมกร) ซึ่งได้รับการสนับสนุนโดยพรรคประชาชนปฏิวัติลาว
การเมืองการปกครอง > การจัดตั้งและการบริหาร

หลายหมู่บ้านรวมกันเป็น เมือง (ก่อนหน้านี้จัดให้หลายหมู่บ้านรวมกันเป็น ตาแสง มีตาแสงเป็นผู้ปกครอง หลายตาแสงรวมกันจึงเรียกว่า เมือง)
หลายเมืองรวมกันเป็น แขวง
"คณะกรรมการปกครองหมู่บ้าน" มี นายบ้าน เป็นหัวหน้า เป็นผู้บริหารของหมู่บ้าน
"คณะกรรมการปกครองเมือง" มี เจ้าเมือง เป็นหัวหน้า เป็นผู้บริหารเมือง
"คณะกรรมการปกครองแขวง" มี เจ้าแขวง เป็นหัวหน้า เป็นผู้บริหารแขวง
"คณะกรรมการปกครองนครหลวง" มี เจ้าครองนครหลวง เป็นหัวหน้า เป็นผู้บริหารนครหลวง